**Proiect**

**

**REPUBLICA MOLDOVA**

**CONSILIUL RAIONAL ŞTEFAN VODĂ**

**DECIZIE nr. 3/28**

**din 14 august 2024**

 Cu privire expunerii la licitație

a dreptului de locațiune

Aferent demersului Companiei S.C. “Prodiafarm” SRL (rețeaua de farmacii Hippocrates) nr. 38 din 08.02.2024;

În conformitate cu prevederile Regulamentului cu privire la modul de dare în locaţiune a activelor neutilizate, aprobat prin Hotărârea Guvernului Republicii Moldova nr. 483 din 29.03.2008 și cu prevederile art. 1251-1269 a Codului Civil nr.1107 din 06.06.2002;

În baza art. 43 alin. (1) lit. c), art. 46 şi art. 77 din Legea nr. 436–XVI din 28 decembrie 2006 privind administraţia publică locală, Consiliul raional Ştefan Vodă **DECIDE:**

1. Se permite darea în locațiune pe un termen de 5 (cinci) ani a unui spațiu cu suprafaţa de 60 (șaizeci) m.p., în incinta clădirii Oficiului medicilor de familie din satul Antonești, raionul Ștefan Vodă, prin contract de locaţiune şi cuantumul anual al chiriei conform prevederilor legale, cu includerea separată a sumelor pentru serviciile de regie conform facturilor.

2. Se desemnează președinta raionului Ștefan Vodă (Olga Luchian) să inițieze și să desfășoare procedura de dare în locațiune a spațiului menționat în pct. 1 al prezentei decizii, să încheie și să semneze contractul de locațiune elaborat în conformitate cu prevederile Regulamentului cu privire la modul de dare în locaţiune a activelor neutilizate, aprobat prin Hotărârea Guvernului Republicii Moldova nr. 483 din 29.03.2008.

3. Contabilitatea aparatului președintelui raionului Ștefan Vodă va efectua toate calculele necesare conform prevederilor legislației în vigoare și va transfera în bugetul raional sursele financiare acumulate din chiria spațiului nominalizat.

4 Controlul executării prezentei decizii se atribuie dnei Olga Luchian, președintă a raionului Ștefan Vodă.

5. Prezenta decizie poate fi contestată cu cerere prealabilă la autoritatea emitentă cu sediul or. Ștefan Vodă, str. Libertății nr. 1 sau la Judecătoria Căușeni (sediul or. Ștefan Vodă, str. Grigore Vieru nr. 6), în termen de 30 de zile din data publicării, potrivit prevederilor Codului administrativ al Republicii Moldova nr. 116/2018.

6. Prezenta decizie se include în Registrul de stat al actelor locale (actelocale.gov.md), se publică pe pagina web a Consiliului raional Ștefan Vodă ([www.stefan-voda.md](http://www.stefan-voda.md)) și se aduce la cunoștință:

IMSP Centrul de sănătate Ștefan Vodă;

Persoanelor nominalizate.

**Preşedintele şedinţei**

*Contrasemnează:*

**Secretarul Consiliului raional Ion Ţurcan**